title: 2011/461/ЕС: Решение на Съвета от 19 юли 2011 година относно назначаването на един член от Кипър и на един заместник-член от Кипър в Комитета на регионите

text:
               26.7.2011

               BG

               Официален вестник на Европейския съюз

               L 194/33

         РЕШЕНИЕ НА СЪВЕТА
   от 19 юли 2011 година
   относно назначаването на един член от Кипър и на един заместник-член от Кипър в Комитета на регионите
   (2011/461/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 305 от него,
   като взе предвид предложението на правителството на Кипър,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Christos MESSIS се освободи едно място за член на Комитета на регионите. С назначаването на г-н Charalambos PITTAS за член на Комитета на регионите се освобождава едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   За остатъка от мандата, а именно до 25 януари 2015 г., в Комитета на регионите се назначават:

               а)

               за член:

                           —

                           г-н Charalambos PITTAS, Δήμαρχος Μόρφου

                     както и

               б)

               за заместник-член:

                           —

                           г-н Andreas HADZILOIZOU, Δήμαρχος Αγίου Δομετίου.

         Член 2
   Настоящото решение влиза в сила в деня на неговото приемане.

      Съставено в Брюксел на 19 юли 2011 година.

            За Съвета

            Председател

         M. SAWICKI

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010, стр. 11.


title: Решение на Изпълнителния комитет от 16 септември 1998 година за изпращането на Общия наръчник на страните кандидатки за членство в ЕС (SCH/Com-ex (98)35 rev. 2)

text:
Важна правна забележка

|

41998D0035

Официален вестник n° L 239 , 22/09/2000 стр. 0202 - 0202 специално чешко издание глава 19 том 02 стр. 169  - 169 специално испанско издание глава 19 том 02 стр. 169  - 169 специално унгарско издание глава 19 том 02 стр. 169  - 169 специално литвийско издание глава 19 том 02 стр. 169  - 169 LV.ES глава 19 том 02 стр. 169  - 169 MT.ES глава 19 том 02 стр. 169  - 169 PL.ES глава 19 том 02 стр. 169  - 169 SK.ES глава 19 том 02 стр. 169  - 169 специално словенско издание глава 19 том 02 стр. 169  - 169

		19980916Решение на Изпълнителния комитетот 16 септември 1998 годиназа изпращането на Общия наръчник на страните кандидатки за членство в ЕС(SCH/Com-ex (98)35 rev. 2)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като има предвид, че достиженията на правото от Шенген следва да бъдат интегрирани в рамките на Европейския съюз, така както е предвидено в съответния протокол към Договора от Амстердам,като има предвид, че на основание член 8 от посочения протокол достиженията на правото от Шенген трябва да бъдат приети изцяло от всички държави, които кандидатстват за членство в Европейския съюз; и като има предвид, че последните трябва да бъдат надлежно подготвени за това,като има предвид, че Общият наръчник за проверките на външните граници в частност е един важен елемент от достиженията на правото от Шенген и държавите, с които са осъществени специфични преговори за присъединяване, трябва да бъдат информирани в настоящия момент за тях, което да им даде възможност да се подготвят за приемането на тези достижения на правото,като има предвид, че за тази цел Общият наръчник за контрола по външните граници с изключение на определени приложения и други документи следва да бъдат предоставени на страните кандидатки за членство в Европейския съюз независимо от факта, че те са поверителни документи,като има предвид, че може да е необходимо предоставянето на публичните решения и декларации от страна на изпълнителния комитет,РЕШИ:1. Всяко председателството на Съюза има право да предостави Общия наръчник за проверките по външните граници с изключение на приложения 6б, 6в и 14б, на страните кандидатки, с които са осъществени специфични преговори за тяхното присъединяване.2. Централната група е оправомощена да решава за всеки отделен случай предоставянето на тези държави на други поверителни документи.3. След предоставянето по точки 1 и 2, трябва да бъде подчертано, че този документ е поверителен. Страната кандидатка за членство, която е получила Общия наръчник за контрола по външните граници или какъвто и да е друг поверителен документ, трябва да третира този документ като конфиденциален.4. Всяко председателство на Съюза също така може да предоставя публични решения и декларации на изпълнителния комитет и други неповерителни документи на държавите и други служби за вътрешна употреба, при условие че е проявен оправдан интерес.Съставено в Кьонигсвинтер на 16 септември 1998 година.ПредседателM. Kanther--------------------------------------------------


title: 2014/83/ЕС: Решение на Съвета от 11 февруари 2014 година за изменение на Решение 2009/1014/ЕС относно назначаването на членове и заместник-членове на Комитета на регионите за периода от 26 януари 2010 г. до 25 януари 2015 г.

text:
               14.2.2014

               BG

               Официален вестник на Европейския съюз

               L 44/52

      РЕШЕНИЕ НА СЪВЕТА

   от 11 февруари 2014 година
   за изменение на Решение 2009/1014/ЕС относно назначаването на членове и заместник-членове на Комитета на регионите за периода от 26 януари 2010 г. до 25 януари 2015 г.
   (2014/83/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид искането на испанското правителство,
   като има предвид, че:

               (1)

               На 22 декември 2009 г. Съветът прие Решение 2009/1014/ЕС (1) относно назначаването, по-конкретно, на членовете от Испания в Комитета на регионите за периода от 26 януари 2010 г. до 25 януари 2015 г.

               (2)

               Г-н Ramón Luis VALCÁRCEL SISO е член на Комитета на регионите от 26 януари 2010 г. и беше назначен в качеството си на председател на автономната област Мурсия в съответствие с предложението на Кралство Испания (2).

               (3)

               С писмо от 8 януари 2014 г. испанското постоянно представителство уведоми Съвета, че г-н Ramón Luis VALCÁRCEL SISO е избран член на регионалната асамблея на област Мурсия, в допълнение на функциите му на председател на автономната област Мурсия, и че испанските власти отправят искане Решение 2009/1014/ЕС да бъде съответно изменено.

               (4)

               Г-н Ramón Luis VALCÁRCEL SISO изпълняваше и двата мандата при приемането на Решение 2009/1014/ЕС,

         ПРИЕ НАСТОЯЩОТО РЕШЕНИЕ:
   Член 1
   В приложение I към Решение 2009/1014/ЕС вписването относно г-н Ramón Luis VALCÁRCEL SISO се заменя със следното:

      „D. Ramón Luis VALCÁRCEL SISO

         Presidente de la Comunidad Autónoma de la Región de Murcia y Diputado de la Asamblea Regional de Murcia“.

   Член 2
   Настоящото решение влиза в сила в деня на приемането му.

      Съставено в Брюксел на 11 февруари 2014 година.

            За Съвета

            Председател

         E. VENIZELOS

      (1)  ОВ L 348, 29.12.2009 г., стр. 22.

      (2)  Писмо от 3 декември 2009 г.


title: Решение (ЕС) 2015/1661 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2013 година

text:
               30.9.2015

               BG

               Официален вестник на Европейския съюз

               L 255/256

      РЕШЕНИЕ (ЕС) 2015/1661 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския орган за застраховане и професионално пенсионно осигуряване за финансовата 2013 година,

                  —

                  като взе предвид доклада на Сметната палата относно годишните отчети на Европейския орган за застраховане и професионално пенсионно осигуряване за финансовата 2013 година, придружен от отговорите на Органа (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Органа във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (5), и по-специално член 64 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по икономически и парични въпроси (A8-0096/2015),

         1.

            Освобождава от отговорност изпълнителния директор на Европейския орган за застраховане и професионално пенсионно осигуряване във връзка с изпълнението на бюджета на Органа за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския орган за застраховане и професионално пенсионно осигуряване, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 174.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 331, 15.12.2010 г., стр. 48.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение на Надзорния орган на ЕАСТ № 115/17/COL от 12 юли 2017 година относно съответствието на таксовата единица на Норвегия за 2017 г. съгласно член 17 от акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване) [2017/1513]

text:
               31.8.2017

               BG

               Официален вестник на Европейския съюз

               L 224/122

         РЕШЕНИЕ НА НАДЗОРНИЯ ОРГАН НА ЕАСТ
   № 115/17/COL
   от 12 юли 2017 година
   относно съответствието на таксовата единица на Норвегия за 2017 г. съгласно член 17 от акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване) [2017/1513]
   НАДЗОРНИЯТ ОРГАН НА ЕАСТ,
   Като взе предвид акта, посочен в точка 66ф от приложение XIII към Споразумението за ЕИП (Регламент (ЕО) № 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе (Регламент за осигуряване на обслужване) (1)), и по-специално член 16, параграф 1 от него, и акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване (2)) („Регламент за изпълнение (ЕС) № 391/2013“), и по-специално член 17, параграф 1, буква г) от него, адаптирани към Споразумението за ЕИП с протокол 1 към него,
   като има предвид, че:

               (1)

               С Регламент за изпълнение (ЕС) № 391/2013 е определена обща схема за таксуване на аеронавигационното обслужване. Общата схема за таксуване е съществен елемент за постигане на целите на схемата за ефективност, създадена съгласно член 11 от акта, посочен в точка 66у от приложение XIII към Споразумението за ЕИП (Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент
                   (3)), и акта, посочен в точка 66че от приложение XIII към Споразумението за ЕИП (Регламент за изпълнение (ЕС) № 390/2013 от 3 май 2013 г. на Комисията за определяне на схема за ефективност на аеронавигационното обслужване и мрежовите функции
                   (4)) („Регламент за изпълнение (ЕС) № 390/2013“).

               (2)

               В акта, посочен в точка 66чд от приложение XIII към Споразумението за ЕИП (Решение за изпълнение 2014/132/ЕС от 11 март 2014 г. на Комисията за определяне на валидни за целия Европейски съюз цели за ефективност на мрежата за управление на въздушното движение и алармени прагове, отнасящи се за втория референтен период 2015—2019 г.
                   (5)), са определени валидни за целия Европейски съюз цели за ефективност, включително цел за разходоефективност на аеронавигационното обслужване по маршрута, изразена в установени единични разходи за предоставяне на такива услуги, за втория референтен период, обхващащ годините от 2015 г. до 2019 г. включително.

               (3)

               В член 17, параграф 1, букви б) и в) от Регламент за изпълнение (ЕС) № 391/2013 е предвидено Надзорният орган на ЕАСТ да направи оценка на таксовите единици за 2017 г. за зоните за събиране на такси, представени на Надзорния орган от Норвегия в съответствие с изискванията по член 9, параграфи 1 и 2 от посочения регламент. При тази оценка се проверява съответствието на тези таксови единици с изискванията в Регламенти за изпълнение (ЕС) № 390/2013 и (ЕС) № 391/2013.

               (4)

               Надзорният орган на ЕАСТ направи оценка на таксовите единици с подкрепата на звеното на Евроконтрол за преглед на ефективността и централния офис на Евроконтрол за пътните такси, като използва данните и допълнителната информация, предоставени от Норвегия, както и доклада на националния надзорен орган за оценка на разходите, освободени от механизма за споделяне на разходите.

               (5)

               Въз основа на тази оценка органът установи, в съответствие с член 17, параграф 1, буква г) от Регламент за изпълнение (ЕС) № 391/2013, че таксовата единица за 2017 г. за зоните за събиране на такси, представена от Норвегия, е в съответствие с Регламенти за изпълнение (ЕС) № 390/2013 и (ЕС) № 391/2013.

               (6)

               В съответствие с член 17, параграф 1, буква г) от Регламент за изпълнение (ЕС) № 391/2013 Норвегия следва да бъде уведомена за тази констатация,

         ПРИЕ НАСТОЯЩОТО РЕШЕНИЕ:
   Член 1
   Представената от Норвегия маршрутна таксова единица за 2017 г. от 430,06 NOK е в съответствие с акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационното обслужване и мрежовите функции) и акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване).
   Член 2
   Адресат на настоящото решение е Норвегия.

      Съставено в Брюксел на 12 юли 2017 година.

            За Надзорния орган на ЕАСТ

         Sven Erik SVEDMAN

            Председател

         Helga JÓNSDÓTTIR

            Член на колегиума

      (1)  ОВ L 96, 31.3.2004 г., стр. 10.

      (2)  ОВ L 128, 9.5.2013 г., стр. 31.

      (3)  ОВ L 96, 31.3.2004 г., стр. 1.

      (4)  ОВ L 128, 9.5.2013 г., стр. 1.

      (5)  ОВ L 71, 12.3.2014 г., стр. 20.


title: 2008/102/ЕО: Решение на Комисията от 1 февруари 2008 година за коригиране на праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002 относно определянето на подробни правила за прилагането на Финансовия регламент

text:
               9.2.2008

               BG

               Официален вестник на Европейския съюз

               L 36/5

      РЕШЕНИЕ НА КОМИСИЯТА

   от 1 февруари 2008 година
   за коригиране на праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002 относно определянето на подробни правила за прилагането на Финансовия регламент
   (2008/102/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (1), и по-специално член 271 от него,
   като има предвид, че:

               (1)

               Член 271, параграф 2 от Регламент (ЕО, Евратом) № 2342/2002 постановява, че праговете по отношение на обществените поръчки се коригират на всеки две години съгласно разпоредбите, предвидени в Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (2),

               (2)

               Размерите на праговете в евро, определени в Директива 2004/18/ЕО, които ще се прилагат от 1 януари 2008 г., бяха публикувани в Официален вестник,

         РЕШИ:
   Член 1
   Размерите на праговете в евро, приложими за възлагането на обществени поръчки, се коригират, както е изложено по-долу, в сила от 1 януари 2008 г.:

               (в евро)

               Корекция на всеки две години

               Праг към 1.1.2006 г.

               Праг към 1.1.2008 г.

               Член 157, буква б)

               5 278 000

               5 150 000

               Член 158, параграф 1, буква а)

               137 000

               133 000

               Член 158, параграф 1, буква б)

               211 000

               206 000

               Член 158, параграф 1, буква в)

               5 278 000

               5 150 000

         Член 2
   Настоящото решение влиза в сила в деня на публикуването му в Официален вестник на Европейския съюз.
   Комисията уведомява другите институции и органи за него.

      Съставено в Брюксел на 1 февруари 2008 година.

            За Комисията

         Dalia GRYBAUSKAITĖ

            Член на Комисията

      (1)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 478/2007 (ОВ L 111, 28.4.2007 г., стр. 13).

      (2)  ОВ L 134, 30.4.2004 г., стр. 114. Директива, последно изменена с Регламент (ЕО) № 1422/2007 на Комисията (ОВ L 317, 5.12.2007 г., стр. 34).


title: Решение на Съвета от 7 март 1985 година за приемане от името на Общността на препоръката на Съвета за митническо сътрудничество от 15 юни 1983 година относно борбата срещу митническите измами, свързани с контейнери

text:
                  02/ 2

                  BG

                  Официален вестник на Европейския съюз

                  215

            31985D0187

                  L 073/27

                  ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         РЕШЕНИЕ НА СЪВЕТА
         от 7 март 1985 година
         за приемане от името на Общността на препоръката на Съвета за митническо сътрудничество от 15 юни 1983 година относно борбата срещу митническите измами, свързани с контейнери
         (85/187/ЕИО)
         СЪВЕТЪТ НА ЕВРОПЕЙСКИТЕ ОБЩНОСТИ,
         като взе предвид Договора за създаване на Европейската икономическа общност,
         като взе предвид препоръката на Комисията,
         като има предвид, че препоръката на Съвета за митническо сътрудничество от 15 юни 1983 г. относно борбата срещу митническите измами, свързани с контейнери, може да бъде приета от Общността с незабавно влизане в сила,
         РЕШИ:

            Член 1
            Препоръката от 15 юни 1983 г. на Съвета за митническо сътрудничество относно борбата срещу митническите измами, свързани с контейнери, се приема от името на Общността с незабавно влизане в сила.
            Общността прилага тази препоръка по външните си граници и дотолкова, доколкото тя не влиза в противоречие със законодателството на Общността.
            Текстът на въпросната препоръка е приложен към настоящото решение.

            Член 2
            Председателят на Съвета е оправомощен да посочи лицето, упълномощено да нотифицира Генералния секретар на Съвета за митническо сътрудничество за приемането от Общността с незабавно влизане в сила на препоръката, визирана в член 1.

            Съставено в Брюксел на 7 март 1985 година.

                  За Съвета

                  Председател

               A. BIONDI

            ПРЕПОРЪКА НА СЪВЕТА ЗА МИТНИЧЕСКО СЪТРУДНИЧЕСТВО
            от 15 юни 1983 година
            относно борбата срещу митническите измами, свързани с контейнери
            СЪВЕТЪТ ЗА МИТНИЧЕСКО СЪТРУДНИЧЕСТВО,
            като има предвид, че митническите измами нанасят вреда на икономическите и данъчни интереси на държавите и на митническите и икономически съюзи, както и на законните търговски интереси,
            като отбелязва, че митническите измами, свързани с контейнери, се превръщат във все по-голям източник на безпокойство;
            като отбелязва, че контейнерите са се превърнали в едно от най-използваните средства за улесняване транспортирането на стоки;
            като отбелязва, че контейнерите се използват в незаконния трафик на стоки, облагани с високо мито, или на такива, подлежащи на забранителни или ограничителни мерки, като оръжия или боеприпаси;
            като отбелязва също така че контейнерите се използват в незаконния трафик на наркотици и психотропни вещества под национален и международен контрол, което представлява нарастваща заплаха за здравето и за обществото;
            като има предвид, че митническите органи са натоварени с контрола над вносните и износните стоки с оглед осигуряване прилагането на законови, подзаконови и административни разпоредби за митниците или свързани с митниците, но също и че, от друга страна, те трябва да се стремят да улесняват бързото преминаване на стоки;
            като взе предвид Международната конвенция за административна помощ по предотвратяване, разследване и ограничаване на митническите нарушения (Конвенция Найроби, 9 юни 1977 г.);
            като взе предвид Международната конвенция за опростяване и уеднаквяване на митническите процедури (Конвенция Киото, 18 май 1973 г.);
            като взе предвид Митническата конвенция за контейнерите (Женева, 2 декември 1972 г.);
            като взе предвид препоръката от 5 декември 1953 г. на Съвета за митническо сътрудничество относно взаимната административна помощ;
            като взе предвид препоръката от 11 юни 1968 г. на Съвета за митническо сътрудничество относно системите за митническо пломбиране, използвани в международното транспортиране на стоки;
            като взе предвид препоръката от 22 май 1975 г. на Съвета за митническо сътрудничество относно централизиране на сведенията относно митническите измами,
            ПРЕПОРЪЧВА
            На държавите, членки или не на Съвета, както и на митническите и икономически съюзи:

                        1.

                        Да предвидят възможността за извършване, когато това се сметне за необходимо, на проверка на контейнерите и тяхното съдържание в местата, където се извършва натоварването на стоките в контейнерите или разтоварването им от тях, или на всяко друго подходящо място, посочено или одобрено от митническите органи.

                        2.

                        Да прибягват към методи за подбор на контейнерите, подлагани на проверка, които да вземат предвид материалните и документални елементи и наличните сведения, както и принципите за подбор посредством сондаж или по системен начин. Критериите за подбор следва да бъдат достатъчно гъвкави, за да могат да бъдат адаптирани към развитието на измамите и нарастването на обема на търговския обмен.
                        Броят на контейнерите, избрани за контрол, трябва да зависи от интересите, които изглеждат ангажирани в случая, както и от възможностите на заинтересованите органи да осъществят този контрол.

                        3.

                        Да подлагат подбраните контейнери и тяхното съдържание на контрол, чиято задълбоченост да бъде съотносима с целите на проверката и използвания метод на опаковане.

                        4.

                        Да отделят необходимото внимание на важността на проверките a posteriori на документите, свързани с пренасяните в контейнери стоки, и по-конкретно на онези, които не са били подложени на материални проверки.

                        5.

                        Да проверяват при нужда в рамките на митническата проверка дали контейнерите отговарят на техническите условия на разрешението.

                        6.

                        Да се уверят за целите на митническия контрол, че в пристанищните структури и площите, предназначени за складиране на контейнери, е осигурено адекватно равнище на сигурност.

                        7.

                        Да насърчават в най-висока степен обмена на сведения между страната на износа, страните на транзита и страните на местоназначението, с оглед осигуряването на адекватен контрол и на сигурността на контейнерите и на транспортираните стоки, и
                        при нужда да сключват двустранни или многостранни споразумения за съобщаване на всякакви значими сведения във връзка с контейнерите, включително при нужда — на мястото на натоварване, имената и адресите на превозвача, на износителя и на реалния получател, списъка на стоките, превозвани в контейнера, мястото на разтоварване и естеството на пломбите, поставени върху контейнера, с оглед осигуряване на възможно най-висока ефикасност на контрола.

                        8.

                        Да следят за това митническите агенти, натоварени с надзора и проверката на контейнерите, да получат професионално обучение, което да отчита по-конкретно специфичния характер на транспорта и на контрола над контейнери.

                        9.

                        Да допринасят за възможно най-тясното сътрудничество между, от една страна, митническите администрации, и от друга страна, професионалистите и органите, заинтересовани от експлоатацията на контейнери,

                  ИЗИСКВА
            Държавите, членки или не на Съвета, както и митническите или икономически съюзи, които биха приели тази препоръка, да нотифицират за това Генералния секретар и да посочат датата и условията на нейното прилагане. Генералният секретар ще предаде тези сведения на митническите администрации на всички държави-членки. Той също така ще ги предаде на митническите администрации на държавите, които не са членки, и на митническите или икономически съюзи, които са приели тази препоръка.


title: 2008/437/ЕО: Решение на Комисията от 11 юни 2008 година за изменение на Решение 2006/109/ЕО за приемане на гаранция, предложена във връзка с антидъмпингова процедура за внос на някои отливки с произход от Китайската народна република

text:
               12.6.2008

               BG

               Официален вестник на Европейския съюз

               L 153/37

      РЕШЕНИЕ НА КОМИСИЯТА

   от 11 юни 2008 година
   за изменение на Решение 2006/109/ЕО за приемане на гаранция, предложена във връзка с антидъмпингова процедура за внос на някои отливки с произход от Китайската народна република
   (2008/437/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1), и по-специално член 8 от него,
   след консултации с Консултативния комитет,
   като има предвид, че:
   А.   СЪЩЕСТВУВАЩИ МЕРКИ

               (1)

               През юли 2005 г. с Регламент (ЕО) № 1212/2005 (2) Съветът наложи окончателно антидъмпингово мито върху вноса на някои отливки с произход от Китайската народна република (КНР).

               (2)

               С Решение 2006/109/ЕО (3) Комисията прие ценова гаранция от, inter alia, Benito Group, в това число и Fundició Dúctil Benito, S.L. (Испания), Benito France, S.A.R.L, Zibo Benito Metalwork Co., Ltd, Benito (Tianjin) Metals Products Co., Ltd, и Qingdao Benito Metals Products Co. Ltd (наричани по-долу Benito Group или „дружествата“).

               (3)

               Дружествата, от които е приета гаранцията, поемат солидарна отговорност за всяко нейно нарушаване. Това означава, че ако един от членовете на Benito Group наруши гаранцията, тя ще бъде оттеглена спрямо всички останали членове на групата.

         Б.   НАРУШЕНИЯ НА ГАРАНЦИЯТА
   1.   Задължения на дружествата по гаранцията

               (4)

               Предложената от дружествата гаранция ги задължава, inter alia, да препродават включения в обхвата на гаранцията продукт на първия независим клиент в Европейската общност над определена минимална цена при препродажбата (МЦП), както е посочено в гаранцията, както и в придружителното писмо към нея.

               (5)

               В раздел 3.1 от гаранцията дружествата се задължават да гарантират, че разглежданият продукт, след каквато и да е пряка или отложена отстъпка, предоставени кредити или други придобивки, независимо дали пряко или непряко свързани с продажба, на ниво цена CIF, не се продава под МЦП.

               (6)

               В раздел 3.10 от гаранцията дружествата се задължават да изчислят МЦП „в брой“ или по друг еквивалентен начин на плащане, т.е. когато на клиента не е предоставен никакъв кредит. В съответствие със същия раздел на гаранцията, ако начинът на плащане (определен в търговската фактура или във фактурата за препродажба, или според това как е договорено) се различава от „в брой“ или от еквивалентен начин на плащане, тогава цената, която трябва да се сравни с МЦП, следва да се намали pro rata с 1 % за всеки допълнителен месец предоставен кредит.

               (7)

               Условията на гаранцията също така задължават дружествата да предоставят редовно на Комисията подробна информация под формата на тримесечни отчети за продажбите и препродажбите си на разглеждания продукт в Европейската общност. В тези отчети следва да се включват сделките за препродажба на включените в обхвата на гаранцията продукти и закупени от свързаните дружества в КНР, както и онези сделки за препродажба на включения в гаранцията продукт, при които покупките са направени от които и да е други китайски дружества.

               (8)

               Освен това, както е и посочено в гаранцията, дружествата се задължават да се консултират с Европейската комисия по отношение на трудности, които могат да възникнат по време на изпълнението и последващото прилагане на гаранцията.

               (9)

               С цел гарантиране на спазването на гаранцията дружествата се задължават да позволяват достъп до всички свои помещения за проверки на място, за да се потвърдят точността и верността на предоставените данни във въпросните тримесечни отчети, както и да предоставят всяка информация, която Комисията смята за необходима.

         2.   Резултати от проверката на място във Fundició Dúctil Benito

               (10)

               От 2 юли 2007 г. до 3 юли 2007 г. бе направена проверка на място в помещенията на Fundició Dúctil Benito („дружеството“) в Испания. Проверката на място обхвана периода от 1 април 2006 г. до 31 март 2007 г.

               (11)

               При проверката на място бе установено, че при 13 сделки МЦП не е спазена, тъй като дружеството е издало кредитни бонове за тези сделки, без да има друга икономическа мотивация, освен намаляване на цената при препродажбата, отбелязана във фактурата. При тези сделки цената е под МЦП със средно 10 %.

               (12)

               По време на проверката на място от дружеството заявиха, че това може да се е случило, защото служителите по продажбите не са знаели, че МЦП трябва да се спазва за препродажбата на някои отливки (а именно тези, закупени от свързаните с дружеството китайски производители).

               (13)

               Освен това МЦП не е спазена и при още 39 сделки, тъй като дружеството не е взело предвид, че МЦП се изчислява на принципа „в брой или по друг еквивалентен начин“; т.е. когато дружеството се е договорило за условията на плащане при дадена сделка, то не е повишавало цената си при препродажба в сравнение с МЦП с 1 % за всеки допълнителен месец, предоставен за разплащане. Следователно дружеството не е спазило задълженията си по раздел 3.10 от гаранцията. При тези сделки цената е със средно 7 % под МЦП.

               (14)

               По време на проверката на място дружеството призна, че не е знаело, че „в брой или по друг еквивалентен начин“ означава най-много 10 дни за плащане. Дружеството погрешно е смятало, че вместо това става въпрос за 30 дни.

         3.   Причини за оттегляне на приемането на доброволната гаранция

               (15)

               Изложените в съображения 9 и 11 факти доведоха до заключението, че задължението на дружеството да спази МЦП за всички сделки по препродажба на включения в обхвата на гаранцията продукт не е спазено.

               (16)

               За 13 сделки дружеството е издало кредитни бонове, без да има друга икономическа мотивация, освен намаляване на цената, отразена във фактурата, което е довело до намаляване на цената при препродажба спрямо МЦП с 10 %.

               (17)

               За още 39 сделки МЦП не е спазена поради това, че дружеството не е взело предвид изчисляването на МЦП въз основа на принципа „в брой или по друг еквивалентен начин“. Средната цена при препродажба за тези сделки пада със 7 % под МЦД.

         4.   Писмени изложения и изслушване
   а)   Сложност на гаранцията

               (18)

               По време на проверката на място дружеството призна, че не е отчело всички сделки по препродажба на включения в обхвата на гаранцията продукт, а само онези, при които продуктите са закупени от свързаните дружества.

               (19)

               В писменото си изложение дружеството твърди, че е възможно да се срещнат някои нарушения при изготвянето на отчетите поради сложността на текста на гаранцията и поради това, че не е получило становището на службите на Комисията по подадените от него отчети.

               (20)

               Във връзка с проблемите при изготвянето на отчетите се посочва, че дружеството е получило ясни инструкции какво да включват те.

               (21)

               Освен това службите на Комисията винаги са отговаряли навременно на въпросите на дружеството по отношение на изпълнението на гаранцията.

               (22)

               Следва да се отбележи и това, че не е обичайно службите на Комисията да изпращат становище по тримесечните отчети до дружествата, освен ако не са установени конкретни проблеми по време на анализа на отчетите от службите.

               (23)

               В този случай проблем, свързан с МЦП, е забелязан за пръв път при тримесечния отчет, подаден на 15 април 2007 г., за което дружеството е консултирано на 23 май 2007 г. Тези проблеми са разгледани по време на проверката на място, проведена на 2—3 юли 2007 г. По време на тази проверка на място са установени и други проблеми в отчета, които са могли да бъдат установени само по време на проверката на място. Дружеството незабавно е информирано по въпроса.

         б)   Пропорционалност

               (24)

               По отношение на ценовите нарушения дружеството признава, че има ценово нарушение в 52 случая, но твърди, че то съставлява незначителен дял от общия брой сделки в разглеждания период и че в съответствие с принципа за пропорционалност гаранцията не следва да бъде оттеглена.

               (25)

               В отговор на тези аргументи следва да се отбележи, че в съответствие с дадената гаранция дружеството е поело задължението да гарантира, че цената при препродажба при всички попадащи в обхвата на гаранцията сделки съответства или е над установената в нея МЦП.

               (26)

               Освен това във връзка с въпроса за пропорционалността основният регламент не съдържа пряко или косвено изискване нарушението на дадена гаранция да бъде свързано с минимален процент от продажбите.

               (27)

               Този подход е потвърден и от съдебната практика на Първоинстанционния съд, който постановява, че всяко нарушение на дадена гаранция е достатъчно основание за оттегляне на приемането на гаранцията (4).

               (28)

               Съответно изложените от дружеството аргументи по отношение на пропорционалността не променят виждането на Комисията, че е извършено нарушение на гаранцията и че приемането на гаранцията следва да бъде оттеглено.

         в)   Позоваване на прецедент от дружеството

               (29)

               Дружеството се позова на случай, при който е одобрено ново предложение за гаранция от дружество, от което е била оттеглена предишна гаранция в резултат на нарушение (5).

               (30)

               В цитирания като прецедент случай дружеството е нарушило условията на първоначалната си гаранция, като не е предало навреме отчета си по нея. По-късно, по искане на дружеството, е започнат междинен преглед и по време на прегледа дружеството е било в състояние да докаже, че е приложило нови мерки, за да може да гарантира, че няма да бъдат допуснати други нарушения при отчитането по гаранцията.

               (31)

               В тази връзка трябва да се отбележи, че със случая, цитиран от дружеството като прецедент, не може да се прави пряко сравнение, тъй като: i) нарушението по гаранцията е формално по своя характер (т.е. закъснение при подаването на отчета по гаранцията); и ii) Комисията е оттеглила гаранцията и приела нова само в рамките на междинен преглед на по-късен етап. Следователно този аргумент се отхвърля.

         г)   Свързани с гаранцията практики на дружеството

               (32)

               Дружеството отбелязва, че по време на проверката на място то доброволно е уведомило служителите на Комисията, че има някои сделки, при които цената е била под приетата МЦП поради издаването на кредитни бонове. Това обаче, на първо място, не променя факта, че са извършени нарушения. На второ място, уведомлението за това е направено след като службите на Комисията са анализирали тримесечния отчет, подаден на 15 април 2007 г., и в резултат от анализа са изискали още информация, като така са насочили вниманието на дружеството към проблема. Следователно всъщност службите на Комисията са насочили вниманието на дружеството към проблема след анализ на подадения тримесечен отчет.

               (33)

               Дружеството твърди, че при представянето на редовните си отчети пред Комисията е смятало, че те са пълни, изчерпателни и точни във всички данни и че е смятало, че МЦП е спазена.

               (34)

               Дружеството набляга на факта, че ръководството и отговорните за изготвянето на отчетите служители не са знаели, че служителите по продажбите са издали кредитни бонове, което е довело до цени при препродажба под МЦП.

               (35)

               По време на изслушванията и в писмените изложения дружеството уведоми Комисията, че отговорен за тези действия е един служител по продажбите и че това лице вече не работи в дружеството.

               (36)

               Освен това е подадена информация, че дружеството е въвело промени с цел да поправи грешките: въведена е строга политика по отношение на издаването на кредитни бонове, повишени са цените при препродажба и е осъвременена компютризираната система на дружеството. Освен това служителите по продажбите са уведомени за параметрите на гаранцията.

               (37)

               Предвид съображенията по-горе трябва да се отбележи, че фактът, че ръководството не е знаело за евентуални ценови нарушения и/или за действията на служителите по продажбите, свързани с гаранцията, не освобождава дружеството от това да спазва задълженията по нея. Освен това действията за коригиране на ситуацията са предприети едва след като службите на Комисията са насочили вниманието на дружеството към проблемите. Предвид гореизложеното повторното допускане на грешките и ценовите нарушения, причинени от тези действия, оправдават оттеглянето на гаранцията въпреки предприетите след проверката на място действия.

         В.   ИЗМЕНЕНИЕ НА РЕШЕНИЕ 2006/109/ЕО

               (38)

               Предвид гореизложеното, приемането на гаранцията, предложена от Benito Group, в това число Fundició Dúctil Benito (Испания), Benito France, S.A.R.L, Zibo Benito Metalwork Co., Ltd, Benito (Tianjin) Metals Products Co., Ltd и Qingdao Benito Metals Products Co. Ltd, следва да бъде оттеглено и член 1 от Решение 2006/109/ЕО следва да бъде изменен. Съответно окончателното антидъмпингово мито, наложено съгласно член 1, параграф 2 от Регламент (ЕО) № 1212/2005 на Съвета в частта „Всички други компании“, следва да се прилага за продуктите, произведени от Zibo Benito Metalwork Co., Ltd, Benito (Tianjin) Metals Products Co., Ltd и Qingdao Benito Metals Products Co. Ltd.,

         РЕШИ:
   Член 1
   Оттегля се приемането на гаранцията във връзка с препродажбата на някои отливки, предлагани от Benito Group, в това число Fundició Dúctil Benito (Испания), Benito France, S.A.R.L, Zibo Benito Metalwork Co., Ltd, Benito (Tianjin) Metals Products Co., Ltd и Qingdao Benito Metals Products Co. Ltd.
   Член 2
   Таблицата в член 1 от Решение 2006/109/ЕО се заменя със следната таблица:

                  „Дружество

                  Допълнителен код по ТАРИК

                  Beijing Tongzhou Dadusche Foundry Factory, East of Dongtianyang Village, Dadushe, Tongzhou Beijing

                  A708

                  Botou City Simencun Town Bai Fo Tang Casting Factory, Bai Fo Tang Village, Si Men Cun Town, Bo Tou City, 062159, Hebei Province

                  A681

                  Botou City Wangwu Town Tianlong Casting Factory, Changle Village, Wangwu Town, Botou City, Hebei Province

                  A709

                  Changan Cast Limited Company of Yixian Hebei, Taiyuan main street, Yi County, Hebei Province, 074200

                  A683

                  Changsha Jinlong Foundry Industry Co., Ltd, 260, Jinchang Road, JinJing Town, Changsha, Hunan

                  A710

                  Changsha Lianhu Foundry, Lianhu Village, Yuhuating Town, Yuhua District, Changsha, Hunan

                  A711

                  Произведени и търгувани от дружеството GB Metal Products Co., Ltd, град Zhuanlu, Dingzhou, провинция Hebei, или произведени от дружеството GB Metal Products Co., Ltd, град Zhuanlu, Dingzhou, провинция Hebei и търгувани от свързаните с това дружество други търговски дружества GB International Trading Shanghai Co., Ltd, B301-310 Yinhai Building, 250 Cao Xi Road, Shanghai

                  A712

                  Guiyang Bada Foundry Co., Ltd, Mengguan Huaxi Guiyang, Guizhou

                  A713

                  Hebei Jize Xian Ma Gang Cast Factory, Nankai District. Xiao Zhai Town, Jize County, Handan City, Hebei

                  A714

                  Произведени и търгувани от чугунолеярна Hebei Shunda Co., Ltd, Qufu Road, Quyang, 073100, КНР или произведени от леярна Hebei Shunda Co., Ltd, Qufu Road, Quyang, 073100, КНР и търгувани от свързаното с нея търговско дружество Success Cast Tech-Ltd, 603A Huimei Business Centre 83 Guangzhou Dadao(s), Guangzhou 510300

                  A715

                  Hong Guang Handan Cast Foundry Co. Ltd, Nankai District, Xiao Zhai Town, Handou City, Jize County, Hebei

                  A716

                  Qingdao Qitao Casting Co. Ltd, Nan Wang Jia Zhuang Village, Da Xin Town, Jimo City, Qingdao, Shandong Province, 266200

                  A718

                  Shandong Huijin Stock Co. Ltd, North of Kouzhen Town, Laiwu City, Shandong Province, 271114

                  A684

                  Shahe City Fangyuan Casting Co. Ltd, West of Nango Village, Shiliting Town, Shahe City, Hebei Province

                  A719

                  Shanxi Yuansheng Casting and Forging Industrial Co. Ltd, No 8 DiZangAn, Taiyuan, Shanxi, 030002

                  A680

                  Tianjin Fu Xing Da Casting Co. Ltd, West of Nan Yang Cun Village, Jin Nan District, 300350, Tianjin

                  A720

                  Weifang Jianhua Casting Co. Ltd, Kai Yuan Jie Dao Office, Hanting District, Weifang City, Shandong Province

                  A721

                  Zibo City Boshan Guangyuan Casting Machinery Factory, Xiangyang Village, Badou Town, Boshan District, Zibo City Shandong Province

                  A722

                  Zibo Dehua Machinery Co. Ltd, North of Lanyan Street, Zibo High-tech Developing Zone

                  A723“

   Член 3
   Настоящото решение поражда действие от деня след публикуването му в Официален вестник на Европейския съюз.

      Съставено в Брюксел на 11 юни 2008 година.

            За Комисията

         Peter MANDELSON

            Член на Комисията

      (1)  ОВ L 56, 6.3.1996 г., стр. 1. Регламент, последно изменен с Регламент (ЕО) № 2117/2005 (ОВ L 340, 23.12.2005 г., стр. 17).

      (2)  ОВ L 199, 29.7.2005 г., стp. 1. Регламент, последно изменен с Регламент (ЕО) № 426/2008 (ОВ L 129, 17.5.2008 г., стр. 1).

      (3)  ОВ L 47, 17.2.2006 г., стр. 59.

      (4)  В този контекст вж. дело T-51/96 Miwon v Council [Сборник съдебна практика 2000, стр. II-1841] параграф 52; дело T-340/99 Arne Mathisen S v Council [Сборник съдебна практика 2002, стр. II-2905] параграф 80.

      (5)  Gje-Vi AS; Регламент (ЕО) № 322/2002 на Съвета (ОВ L 51, 22.2.2002 г., стр. 1).


title: 2013/573/ЕС: Решение на Европейския парламент от 17 април 2013 година относно приключването на сметките на Европейската агенция за околната среда за финансовата 2011 година

text:
               16.11.2013

               BG

               Официален вестник на Европейския съюз

               L 308/220

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейската агенция за околната среда за финансовата 2011 година
   (2013/573/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околната среда за финансовата 2011 година,

               —

               като взе предвид доклада на Сметната палата относно годишните отчети на Европейската агенция за околната среда за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (4), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0070/2013),

               1.

               Одобрява приключването на сметките на Европейската агенция за околната среда за финансовата 2011 година.

               2.

               Възлага на своя председател да предаде настоящото решение на изпълнителния директор на Европейската агенция за околната среда, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 80.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 126, 21.5.2009 г., стр. 13.

      (5)  ОВ L 357, 31.12.2002 г., стр. 72.


title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2007 година

text:
               26.9.2009

               BG

               Официален вестник на Европейския съюз

               L 255/126

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2007 година
   (2009/649/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид своята резолюция от 18 декември 2008 г. относно оценката и бъдещото развитие на агенцията FRONTEX и на европейската система за наблюдение на границите EUROSUR (4),

               —

               като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз (5), и по-специално член 30 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (6), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0166/2009),

               1.

               Освобождава от отговорност изпълнителния директор на Европейската агенция за управление на оперативното сътрудничество по външните граници на държавите-членки на Европейския съюз във връзка с изпълнението на бюджета на Агенцията за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за управление на оперативното сътрудничество по външните граници на държавите-членки на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 7.

      (2)  ОВ C 311, 5.12.2008 г., стр. 34.

      (3)  ОВ L 248, 16.9.2002 г., стр. 1.

      (4)  Приети текстове, P6_TA(2008)0633.

      (5)  ОВ L 349, 25.11.2004 г., стр. 1.

      (6)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид своята резолюция от 18 декември 2008 г. относно оценката и бъдещото развитие на агенцията FRONTEX и на европейската система за наблюдение на границите EUROSUR (4),

               —

               като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз (5), и по-специално член 30 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (6), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0166/2009),

               А.

               като има предвид декларацията на Сметната палата, че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни;

               Б.

               като има предвид, че на 22 април 2008 г. Парламентът освободи от отговорност изпълнителния директор на Европейската агенция за управление на оперативното сътрудничество по външните граници на държавите-членки на Европейския съюз във връзка с изпълнението на бюджета на Агенцията за финансовата 2006 година (7) и наред с другото:

                           —

                           отбеляза забележката в доклада на Сметната палата за 2006 г., че за финансовата 2006 година равнището на бюджетните кредити за поети задължения е било 85 %; равнището на пренос на бюджетни кредити надвишава 70 % като цяло и е близо 85 % при оперативните разходи; прехвърлянията на бюджетни кредити между глави или дялове през годината надхвърлят общия таван от 10 %, предвиден във Финансовия регламент; следователно бюджетният принцип на специфичност на разходите не е бил стриктно спазен,

                           —

                           призова Агенцията да подобри финансовото си управление, по-специално по отношение на увеличаването на нейния бюджет през финансовите години 2007 и 2008,

               В.

               като има предвид, че 2007 беше втората година на цялостно функциониране на Агенцията;

               1.

               Отбелязва, че бюджетът на Агенцията за 2007 г. (42 100 000 EUR) е нараснал повече от два пъти в сравнение с бюджета за 2006 г. (19 200 000 EUR).

               2.

               Отбелязва критиката на Сметната палата, че пренесените към 2008 г. поети задължения в рамките на споразумения за отпускане на безвъзмездни средства, свързани с оперативни дейности, възлизат на 18 400 000 EUR и че значителна част от тези задължения са поети въз основа на завишени прогнози на разходите.

               3.

               Признава факта, посочен в отговорите на Агенцията до Сметната палата, че в случая на Агенцията прогнозирането на разходите е особено сложен въпрос, тъй като Агенцията разчита на оборудване, предоставяно от държавите-членки, за нейните операции.

               4.

               Отбелязва, че Агенцията е създала централизиран регистър на наличното техническо оборудване (CRATE) по отношение на оборудването на държавите-членки, което може да се използва по време на операции; отбелязва, че регистърът CRATE е свързан с общ метод за изчисляване на разходите, който следва да доведе до по-ефективно разпределение на бюджетните средства.

               5.

               Изразява загриженост относно заключенията на Сметната палата, че парични средства в голям размер, задържани от Агенцията, остават неизползвани в банкови сметки с прекалено ниска лихва, тъй като не съществува политика по отношение на управлението на касовите средства; отбелязва, че съгласно отчетите на Агенцията (счетоводен баланс) към 31 декември 2007 г. тя разполага с 32 600 000 EUR в парични средства и парични еквиваленти.

               6.

               Отбелязва отговора на Агенцията, че ще се опита да договори условия със своята банка и ще провери дали други банки предлагат по-добри условия.

               7.

               Настоятелно призовава Агенцията да приеме политика по отношение на управлението на касовите средства и да докладва за предприетите мерки и постигнатите резултати в общия си доклад за 2008 г.

         Последващи действия по отношение на освобождаването от отговорност във връзка с изпълнението на бюджета за финансовата 2006 година

               8.

               Припомня, че финансовата 2006 година беше първата година, през която Агенцията получи финансова независимост и за нея се прилагаше процедурата по освобождаване от отговорност.

               9.

               Изразява съжаление за това, че в годишния си доклад за 2007 г. Сметната палата констатира редица слабости, които вече бяха посочени в нейния годишен доклад за 2006 г., и по-специално:

                           —

                           висок процент преноси и освобождаване на бюджетни кредити: почти 70 % от наличните бюджетни кредити за 2007 г. не са изразходвани,

                           —

                           поети правни задължения, преди да са поети съответните финансови ангажименти,

                           —

                           според Сметната палата процедурите по подбор на персонал не са съобразени с правилата, и по-специално с принципа на равно третиране, тъй като прилаганите правила по отношение на минималния брой години трудов стаж, изисквани за дадена позиция, се различават от правилата, договорени между агенциите и Комисията.

               10.

               Отбелязва отговора на Агенцията по отношение на високото равнище на пренесените бюджетни кредити, че това отчасти се дължи на сумата от 7 000 000 EUR, предоставена от Комисията през юни 2007 г. за операции по море, които изискват наличието на плавателни съдове и въздухоплавателни средства на държавите-членки и се отличават със сложност и необходимост от време, като поради тази причина поемането на задължения стана възможно едва в края на 2007 г.

               11.

               Изразява загриженост обаче относно високото равнище на пренесени бюджетни кредити, наблюдавано от Сметната палата, и призовава Агенцията да се заеме с този проблем, който беше повдигнат от Сметната палата още в доклада ѝ за 2006 г.; посочва, че резервът от 19 900 000 EUR от бюджета на Агенцията за 2007 г. беше освободен едва през юни 2007 г.; приема за сведение отговорите на Агенцията в тази връзка.

               12.

               Призовава Агенцията да реши повтарящите се проблеми, установени от Сметната палата, във връзка със системата на поемане на задължения.

               13.

               Изразява задоволство от това, че през 2008 г. Агенцията е приела план за действие с цел отстраняване на слабостите в своята система за поемане на задължения; отбелязва, че този план за действие включва, наред с другото, крайни срокове за държавите-членки за предоставяне на Агенцията на бюджетна прогноза за тяхното съфинансиране с цел определяне на окончателния размер на безвъзмездните средства, за да се избегне последващо подписване.

               14.

               Приканва Агенцията да докладва за постигнатите резултати чрез плана за действие, включен в нейния общ доклад за 2008 г.

               15.

               Счита, че съществува връзка между специфичната форма на сътрудничество между Агенцията и държавите-членки, при която се предполага, че държавите-членки предоставят на Агенцията оборудване за нейните операции, и посочените от Сметната палата слабости във връзка с планирането на бюджета, и по-специално прогнозирането на разходите и изпълнението на бюджета, по-конкретно преносите на бюджетни кредити и проблема с последващото подписване.

               16.

               Припомня, че в горепосочената резолюция на Парламента от 18 декември 2008 г. той:

                           а)

                           призовава Агенцията да изпрати доклад на Парламента и Съвета относно реалното използване и действителната наличност на оборудване, предоставено от държавите-членки, като се посочат срещнатите затруднения;

                           б)

                           приканва държавите-членки в случай на продължителен недостиг на налични средства незабавно да вземат решение за значителна промяна в размера на бюджета на Агенцията, за да може тя да изпълнява задачите си, и евентуално да проучат правните аспекти във връзка с бъдещото наемане и/или закупуване на оборудване за тази цел;

                           в)

                           припомня, че Европейския парламент, в качеството си на бюджетен орган, вече е увеличавал бюджета на Агенцията още от нейното създаване и ще следи за правилното изпълнение на бюджета, както и за адаптирането му към развитието на функциите ѝ.

               17.

               Призовава Агенцията да подобри финансовото си управление в съответствие със забележките на Сметната палата, като отбелязва, че в отговора си до Сметната палата Агенцията посочва специфичната форма на сътрудничество между Агенцията и държавите-членки, при която Агенцията разчита на оборудване на държавите-членки за провеждането на нейните операции.

               18.

               Изразява своята решителност за проследяване на въздействието на сътрудничеството между Агенцията и държавите-членки върху нейното финансово управление в бъдеще.

               19.

               Изразява съжаление от факта, че Агенцията трябваше да въведе процедури по подбор на персонал, които не бяха в пълно съответствие с общите разпоредби по прилагането на Правилника за длъжностните лица, за да привлече висококвалифицирани специалисти.

               20.

               Отбелязва, че по отношение на подбора на персонал Агенцията не приема критиките на Сметната палата, че не е спазван принципът на равно третиране, тъй като прилаганите правила по отношение на минималния брой години трудов стаж, изискван за дадена длъжност, се различават от договорените между агенциите и Комисията; отбелязва, че Агенцията смята, че нейната практика съответства на правилата, тъй като тя трябва да привлича висококвалифицирани специалисти при трудни условия; отбелязва, че Правилникът за длъжностните лица предвижда, че агенциите на Общността приемат свои собствени общи разпоредби по прилагането (GIP) със съгласието на Комисията; отбелязва, че Комисията е подготвила примерни решения за GIP; посочва, че Комисията все още не е дала съгласието си за проекта на общите разпоредби по прилагането, представен от Агенцията; призовава Агенцията, в съответствие с препоръката на Съвета, стриктно да спазва критериите за подбор и назначаване, посочени в Правилника за длъжностните лица, за да се гарантира равно третиране на лицата по отношение на минималния брой години трудов стаж, изискван за дадена длъжност.

               21.

               Призовава Агенцията да подобри финансовото си управление, по-специално във връзка с увеличението на нейния бюджет през 2008 г. и 2009 г.

               22.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрола на агенциите на ЕС (8).

      (1)  ОВ C 278, 31.10.2008 г., стр. 7.

      (2)  ОВ C 311, 5.12.2008 г., стр. 34.

      (3)  ОВ L 248, 16.9.2002 г., стр. 1.

      (4)  Приети текстове, P6_TA(2008)0633.

      (5)  ОВ L 349, 25.11.2004 г., стр. 1.

      (6)  ОВ L 357, 31.12.2002 г., стр. 72.

      (7)  ОВ L 88, 31.3.2009 г., стр. 226.

      (8)  Вж. страница 206 от настоящия брой на Официален вестник.


title: Решение 2011/860/ОВППС на Съвета от 19 декември 2011 година за изменение на Решение 2010/800/ОВППС относно ограничителни мерки срещу Корейската народнодемократична република

text:
               21.12.2011

               BG

               Официален вестник на Европейския съюз

               L 338/56

         РЕШЕНИЕ 2011/860/ОВППС НА СЪВЕТА
   от 19 декември 2011 година
   за изменение на Решение 2010/800/ОВППС относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейски съюз, и по-специално член 29 от него,
   като взе предвид Решение 2010/800/ОВППС на Съвета от 22 декември 2010 г. относно ограничителни мерки срещу Корейската народнодемократична република (1), и по-специално член 9, параграф 2 и член 12, параграф 3 от него,
   като има предвид, че:

               (1)

               На 22 декември 2010 г. Съветът прие Решение 2010/800/ОВППС относно ограничителни мерки срещу Корейската народнодемократична република.

               (2)

               Съветът извърши цялостен преглед на списъка на лицата и образуванията, предвиден в приложения II и III към Решение 2010/800/ОВППС, спрямо които се прилагат член 4, параграф 1, букви б) и в) и член 5, параграф 1, букви б) и в) от посоченото решение.

               (3)

               В заключение Съветът реши, че за лицата и образуванията, изброени в приложения II и III към Решение 2010/800/ОВППС, следва да продължат да се прилагат специфичните ограничителни мерки, предвидени в решението.

               (4)

               Съветът също така реши, че вписването относно едно образувание, включено в приложение II към Решение 2010/800/ОВППС, следва да бъде изменено.

               (5)

               Съветът освен това реши, че в списъка на лицата и образуванията, които подлежат на ограничителни мерки, посочени в приложения II и III към Решение 2010/800/ОВППС, следват да бъдат включени нови лица и образувания.

               (6)

               Списъкът на лицата и образуванията, предвиден в приложения II и III към Решение 2010/800/ОВППС на Съвета, следва съответно да се актуализира,

         ПРИЕ НАСТОЯЩОТО РЕШЕНИЕ:
   Член 1
   Приложения II и III към Решение 2010/800/ОВППС се изменят, както е посочено в приложението към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 19 декември 2011 година.

            За Съвета

            Председател

         M. KOROLEC

      (1)  ОВ L 341, 23.12.2010 г., стр. 32.

      ПРИЛОЖЕНИЕ
      Решение 2010/800/ОВППС се изменя, както следва:

                  1.

                  Приложение II се изменя, както следва:

                              а)

                              следните лица се добавят към буква А) и следните образувания се добавят към буква Б):
                              A.   Списък на лица по член 4, параграф 1, буква б) и по член 5, параграф 1, буква б)

                                          Име
                                          (и евентуално други имена, под които са известни)

                                          Идентификационни данни

                                          Основания

                                          1.

                                          Генерал-лейтенант Kim Yong Chol
                                          (известен още като: Kim Yong-Chol; Kim Young-Chol; Kim Young-Cheol; Kim Young-Chul)

                                          Дата на раждане: 1946
                                          Местонахождение: Pyongan-Pukto, Северна Корея

                                          Kim Yong Chol е командващият на Главна разузнавателна служба.

                                          2.

                                          Pak To-Chun

                                          Дата на раждане: 9 март 1944 г.
                                          Място на раждане: Jagang, Rangrim

                                          Член на Съвета на национална сигурност
                                          Отговаря за оръжейната индустрия. Има данни, че ръководи службата за ядрена енергетика. Тази институция е от решаващо значение за ядрената и ракетната програма на КНДР.

                                    Б.   Списък на образувания по член 5, параграф 1, буква б)

                                          Име
                                          (и евентуално други имена, под които са известни)

                                          Идентификационни данни

                                          Основания

                                          1.

                                          Hesong Trading Corporation

                                          Пхенян, КНДР

                                          Контролирана от Корейската корпорация за развитие на минното дело (KOMID) (посочена от Резолюция 1718 на Комитета по санкциите на Съвета за сигурност на ООН през април 2009 г.): основен фактор в търговията с оръжие и главен износител на изделия и оборудване, свързано с балистичните ракети и конвенционалните оръжия.
                                          Участваща в доставки с потенциална употреба в балистичната програма.

                                          2.

                                          Tosong Technology Trading Corporation

                                          Пхенян, КНДР

                                          Контролирана от Корейската корпорация за развитие на минното дело (KOMID) (посочена от Резолюция 1718 на Комитета по санкциите на Съвета за сигурност на ООН през април 2009 г.) основен фактор в търговията с оръжие и главен износител на изделия и оборудване, свързано с балистичните ракети и конвенционалните оръжия.

                                          3.

                                          Korea Complex Equipment Import Corporation

                                          Rakwon-dong, област Pothonggang, Пхенян, КНДР

                                          Контролирана от Korea Ryonbong General Corporation (посочена от Резолюция 1718 на Комитета по санкциите на Съвета за сигурност на ООН през април 2009 г.): конгломерат в отбранителната промишленост, специализиран в покупки за предприятията от отбранителната промишленост на КНДР и в подкрепа на продажбите на страната, свързани с военния сектор.

                                          4.

                                          Korea International Chemical Joint Venture Company
                                          (известна още като: Choson International Chemicals Joint Operation Company; Chosun International Chemicals Joint Operation Company; International Chemical Joint Venture Corporation)

                                          Hamhung, провинция Южен Hamgyong, КНДР; Man gyongdae-kuyok, Пхенян, КНДР; Mangyungdae-gu, Пхенян, КНДР

                                          Контролирана от Korea Ryonbong General Corporation (посочена от Резолюция 1718 на Комитета по санкциите на Съвета за сигурност на ООН през април 2009 г.) конгломерат в отбранителната промишленост, специализиран в покупки за предприятията от отбранителната промишленост на КНДР и в подкрепа на продажбите на страната, свързани с военния сектор.

                                          5.

                                          Korea Kwangsong Trading Corporation

                                          Rakwon-dong, област Pothonggang, Пхенян, КНДР

                                          Контролирана от Korea Ryonbong General Corporation (посочена от Резолюция 1718 на Комитета по санкциите на Съвета за сигурност на ООН през април 2009 г.) конгломерат в отбранителната промишленост, специализиран в покупки за предприятията от отбранителната промишленост на КНДР и в подкрепа на продажбите на страната, свързани с военния сектор.

                                          6.

                                          Korea Ryonha Machinery Joint Venture Corporation
                                          (известна още като: Chosun Yunha Machinery Joint Operation Company; Korea Ryenha Machinery J/V Corporation; Ryonha Machinery Joint Venture Corporation)

                                          Централна област, Пхенян, КНДР Mangyungdae-gu, Пхенян, КНДР област Mangyongdae, Пхенян, КНДР

                                          Контролирана от Korea Ryonbong General Corporation (посочена от Резолюция 1718 на Комитета по санкциите на Съвета за сигурност на ООН през април 2009 г.) конгломерат в отбранителната промишленост, специализиран в покупки за предприятията от отбранителната промишленост на КНДР и в подкрепа на продажбите на страната, свързани с военния сектор.
                                          Напоследък производствените съоръжения бяха модернизирани и отчасти са предназначени за обработване на материали, свързани с ядреното производство.

                                          7.

                                          Отдел по промишлеността за боеприпаси
                                          (известен още като: Отдел по промишлеността за военни доставки)

                                          Пхенян, КНДР

                                          Отговаря за наблюдението на предприятията на военната промишленост на Северна Корея, включително на Втори икономически комитет (SEC) и KOMID. Това включва и наблюдението на развитието на програмата на Северна Корея за балистични ракети и на ядрената програма.
                                          Доскоро беше ръководен от Jon Pyong Ho. Има данни, че бившият първи заместник-директор на Отдел по промишлеността за боеприпаси (MID), Chu Kyu-ch’ang (Ju Gyu-chang), понастоящем е директор на MID, чието публично наименование е Отдел по машиностроителната промишленост. Chu е бил главеният отговарящ за надзора на разработването на севернокорейските ракети, включително на изстрелването на ракетата Taepo Dong-2 (TD-2) на 5 април 2009 г. и неуспешното изстрелване на TD-2 през юли 2006 г.

                                          8.

                                          Главна разузнавателна служба (RGB)
                                          (известна още като: Chongch’al Ch’ongguk; RGB; KPA Unit 586)

                                          Hyongjesan-Guyok, Пхенян, Северна Корея; Nungrado, Пхенян, Северна Корея.

                                          Главната разузнавателна служба (RGB) е първата севернокорейска разузнавателна организация, създадена в началото на 2009 г. чрез сливането на съществуващите разузнавателни организации на Корейската трудова партия, отдел „Операции“ и Бюро 35 и Бюрото за разузнаване на Корейската народна армия. Тя е пряко подчинена на министерството на отбраната и отговаря главно за събиране на военна разузнавателна информация. RGB търгува с конвенционално оръжие и контролира посочената от ЕС фирма за конвенционално оръжие Green Pine Associated Corporation (Green Pine).

                              б)

                              в буква Б) вписването относно Green Pine Associated Corporation се заменя със следното:

                                          Име

                                          Идентификационни данни

                                          Основания

                                          1.

                                          Green Pine Associated Corporation (известна още като: Chongsong Yonhap; Ch’o’ngsong Yo’nhap; Saengpil Associated Company; General Precious Metal Complex (GPM); Myong Dae Company; Twin Dragon Trading (TDT))

                                          c/o Reconnaissance General Bureau Headquarters, Hyongjesan-Guyok, Пхенян/Nungrado, Пхенян

                                          Ch’o’ngsong Yo’nhap е обект на санкции заради износ на оръжия или свързани материали за Северна Корея. Green Pine специализира в производството на военноморски плавателни съдове и въоръжения от рода на подводници, военни катери и ракетни системи, изнасяла е също торпеда и е предоставяла техническа помощ на дружества, свързани с отбраната на Иран. Green Pine отговаря приблизително за половината оръжия и свързани материали, изнасяни от Северна Корея, и е поела много от дейностите на севернокорейската външнотърговска корпорация за развитие на минното дело (KOMID), след посочването на KOMID от ССООН.

                  2.

                  В приложение III следните лица се добавят към буква А) и следните образувания се добавят към буква Б):
                  A.   Списък на лица по член 4, параграф 1, буква в) и по член 5, параграф 1, буква в)

                              Име
                              (и евентуално други имена, под които са известни)

                              Идентификационни данни

                              Основания

                              1.

                              Kim Tong-Myo'ng
                              (известен още като Kim Chin-so'k)

                              Дата на раждане: 1964 г., гражданство севернокореец.

                              Kim Tong-Myo'ng действа от името на Tanchon Commercial Bank (посочена от Резолюция 1718 на Комитета по санкциите през април 2009 г.)
                              Kim Dong Myong е заемал различни длъжности в Tanchon поне от 2002 г. и понастоящем е председател на Tanchon. Той е участвал и в управлението на банката Amroggang (притежавана или контролирана от Tanchon Commercial Bank) под името Kim Chin-so'k.

                        Б.   Списък на образувания по член 5, параграф 1, буква в)

                              Име
                              (и евентуално други имена, под които са известни)

                              Идентификационни данни

                              Основания

                              1.

                              Korea Kwangson Banking Corp. (KKBC)
                              (известна още като: Korea Kwangson Banking Corp; KKBC)

                              Jungson-dong, Sungri Street, централна област, Пхенян, КНДР

                              Подчинена и действаща от името на Korea Ryonbong General Corporation (посочена от Резолюция 1718 на Комитета по санкциите на Съвета за сигурност на ООН през април 2009 г.) или под нейното ръководство, или притежавана от нея.
                              Предоставя финансови услуги в подкрепа на Tanchon Commercial Bank (посочена от Резолюция 1718 на Комитета по санкциите на Съвета за сигурност на ООН през април 2009 г.) и на Korea Hyoksin Trading Corporation (посочена от Резолюция 1718 на Комитета по санкциите на Съвета за сигурност на ООН през юли 2009 г.).
                              От 2008 г. насам Tanchon използва KKBC за улесняване на трансфери на финансови средства вероятно в размер на милиони долари, включително трансфери на финансови средства, свързани с Корейската корпорация за развитие на минното дело (KOMID) (посочена от Резолюция 1718 на Комитета по санкциите на Съвета за сигурност на ООН през април 2009 г.) от Бирма в Китай през 2009 г.
                              Освен това корпорацията Hyoksin, посочена от ООН като участник в разработването на оръжия за масово унищожение, се е опитала да използва KKBC във връзка със закупуването на оборудване с двойна употреба през 2008 г. KKBC има най-малко един отвъдморски клон в Dandong, Китай.

                              2.

                              Amroggang Development Banking Corporation
                              (известна още като: Amroggang Development Bank; Amnokkang Development Bank)

                              Tongan-dong, Пхенян, КНДР, притежавана или контролирана от Tanchon Commercial Bank (посочена от Резолюция 1718 на Комитета по санкциите през април 2009 г.)

                              Amroggang е създадена през 2006 г. и се управлява от длъжностни лица на Tanchon. Tanchon участва във финансирането на продажбите на балистични ракети от KOMID (посочена от Резолюция 1718 на Комитета по санкциите през април 2009 г.) и освен това е замесен в трансакции с балистични ракети от KOMID за Shahid Hemmat Industrial Group (SHIG) в Иран.

                              3.

                              Bank of East Land
                              (известна още като: Dongbang Bank; Tongbang U’nhaeng; Tongbang Bank)

                              PO Box 32, BEL Building, Jonseung-Dung, област Moranbong, Пхенян, Северна Корея

                              Севернокорейската финансова институция Bank of East Land (известна още като Dongbang Bank) улеснява оръжейните трансакции и оказва друга подкрепа на посочения производител и износител на оръжия Green Pine Associated Corporation (Green Pine). Bank of East Land активно е работила с Green Pine за трансфер на финансови средства, заобикаляйки санкциите.
                              През 2007 и 2008 г. Bank of East Land е улеснявала трансакциите с участието на Green Pine и посочените ирански финансови институции, включително Bank Melli и Bank Sepah. Bank of East Land улеснява и финансовите трансакции в полза на оръжейната програма на Главната разузнавателна служба на Северна Корея (RGB).

                              4.

                              Бюро 39 на Корейската трудова партия
                              (известно още като: Бюро #39; Бюро № 39; Бюро 39; Централен комитет; Отдел 39 на третия етаж)

                              Втора сграда на правителството на КТП (Korean: Ch’o’ngsa), Chungso’ng, Градска кула (Korean’Dong), Chung Ward, Пхенян, Северна Корея Chung-Guyok (централна област), Sosong Street, Kyongrim-Dong, Пхенян, Северна Корея; Changgwang Street, Пхенян, Северна Корея.

                              Бюро 39 на Корейската трудова партия се занимава с незаконна стопанска дейност в подкрепа на севернокорейското правителство. То има клонове в цялата страна, които събират и управляват финансови средства и отговаря за постъпленията на чужда валута за висшето ръководство на севернокорейската трудова партия чрез незаконни дейности, като трафик на наркотици. Бюро 39 контролира редица структури в Северна Корея и извън нея, чрез които осъществява многобройни незаконни дейности, включително производство, контрабанда и пласмент на наркотици. Бюро 39 е замесено и в опити за поръчки и прехвърляне на луксозни стоки в Северна Корея
                              Бюро 39 е сред най-важните организации, на които е възложено закупуването на валута и стоки. Има данни, че то е пряко подчинено на KIM Jong-il.
                              То контролира няколко търговски дружества, част от които активно се занимават с незаконни дейности, включително Daesong General Bureau, което е част от Daesong group — най-голямата компания в страната. Според някои източници Бюро 39 поддържа представителства в Рим, Пекин, Банкок, Сингапур, Хонконг и Дубай. Пред външния свят Бюро 39 редовно променя наименованието и вида си. Директорът на Бюро 39, JON il-chun, вече е включен в списъка на санкциите на ЕС.
                              Бюро 39 произвежда метамфетамин в Sangwon, провинция Южен Пхенян и освен това е замесено в пласмента на метамфетамин на дребни севернокорейски контрабандисти за пласиране в Китай и Южна Корея. Бюро 39 управлява стопанства за опиев мак в провинция Северен Hamkyo’ng и провинция Северен Пхенян и произвежда опиум и хероин в Hamhu’ng и Nachin.
                              През 2009 г. Бюро 39 е замесено в неуспешния опит за закупуване и износ към Северна Корея, през Китай, на две произведени в Италия луксозни яхти на стойност над 15 милиона щатски долара. Опитът за износ на яхтите, предназначени за Kim Jong-il, осуетен от италианските власти, е в нарушение на санкциите на ООН срещу Северна Корея в съответствие с Резолюция 1718 на СС на ООН, в която изрично се изисква от държавите членки да предотвратяват доставки, продажби или трансфер на луксозни стоки в Северна Корея.
                              Преди това Бюро 39 е използвало Banco Delta Asia за изпиране на доходи от незаконни дейности. Banco Delta Asia беше определена от министерството на финансите на САЩ през септември 2005 г. като „най-големият концерн за изпиране на пари“ в съответствие с член 311 от Закона за обединяване и укрепване на Америка чрез осигуряване на подходящи инструменти за разкриване и противодействие на тероризма, защото представлява неприемлив риск от изпиране на пари и други финансови престъпления.


title: 2009/71/ЕО, Евратом: Решение на Съвета от 19 януари 2009 година за назначаване на член от Испания в Европейския икономически и социален комитет

text:
               28.1.2009

               BG

               Официален вестник на Европейския съюз

               L 24/14

      РЕШЕНИЕ НА СЪВЕТА

   от 19 януари 2009 година
   за назначаване на член от Испания в Европейския икономически и социален комитет
   (2009/71/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/524/ЕО, Евратом на Съвета от 11 юли 2006 г. за назначаване на членове от Чешката република, Германия, Естония, Испания, Франция, Италия, Латвия, Литва, Люксембург, Унгария, Малта, Австрия, Словения и Словакия в Европейския икономически и социален комитет (1),
   като взе предвид предложението на правителството на Испания,
   като взе предвид становището на Комисията,
   като има предвид, че след оставката на г-н Francisco CEBALLO HERRERO се освободи едно място за член на Европейския икономически и социален комитет,
   РЕШИ:
   Член 1
   Г-н Carlos TRÍAS PINTÓ, Asociación General de Consumidores (ASGECO), се назначава за член на Европейския икономически и социален комитет за остатъка от мандата, а именно до 20 септември 2010 г.
   Член 2
   Настоящото решение поражда действие от датата на приемането му.

      Съставено в Брюксел на 19 януари 2009 година.

            За Съвета

            Председател

         P. GANDALOVIČ

      (1)  ОВ L 207, 28.7.2006 г., стр. 30.


title: Решение 2003/432/ОВППС на Съвета от 12 юни 2003 година за започване на военна операция на Европейския съюз в Демократична република Конго

text:
Важна правна забележка

|

32003D0432

Официален вестник n° L 147 , 14/06/2003 стр. 0042 - 0042 специално чешко издание глава 18 том 02 стр. 121  - 121 специално испанско издание глава 18 том 02 стр. 121  - 121 специално унгарско издание глава 18 том 02 стр. 121  - 121 специално литвийско издание глава 18 том 02 стр. 121  - 121 LV.ES глава 18 том 02 стр. 121  - 121 MT.ES глава 18 том 02 стр. 121  - 121 PL.ES глава 18 том 02 стр. 121  - 121 SK.ES глава 18 том 02 стр. 121  - 121 специално словенско издание глава 18 том 02 стр. 121  - 121

		20030612Решение 2003/432/ОВППС на Съветаот 12 юни 2003 годиназа започване на военна операция на Европейския съюз в Демократична република КонгоСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 17, параграф 2 и член 25 от него,като взе предвид Съвместно действие 2003/423/ОВППС от 5 юни 2003 г. относно военната операция на Европейския съюз в Демократична република Конго [1], и по-специално член 6 от него,като има предвид, че:(1) На 30 май 2003 г. Съветът за сигурност на Обединените нации прие единодушно Резолюция 1484 (2003), с която се разрешава в съответствие с раздел VII на Хартата на Обединените нации временното разполагане по спешност на многонационални сили в Bunia, Демократична република Конго.(2) В отговор на искането на генералния секретар на ООН Европейския съюз реши да предостави временно стабилизиращи сили в Ituri съгласно мандата, предвиден в Резолюция 1484 (2003) на Съвета за сигурност на ООН от 30 май 2003 г.(3) Съветът упълномощи Комитета по политика и сигурност да взема решения, отнасящи се до политическия контрол и стратегическото ръководство на операцията.(4) Съгласно член 6 от протокола за позицията на Дания, приложен към Договора за Европейския съюз и към Договора за Европейската общност, Дания не участва в изработването и изпълнението на решенията и дейностите на Европейския съюз, отнасящи се до отбраната. Дания не участва във финансирането на операцията,РЕШИ:Член 1Планът на операцията е одобрен.Член 2Одобрено е посланието за разрешаване на правилата за намеса.Член 3Военната операция на Европейския съюз в Демократична република Конго започва на 12 юни 2003 г.Член 4Командващият операцията получава право незабавно да издаде заповед за започване (ACTORD) с цел разполагане на силите преди прехвърлянето на властта, последваща пристигането им на мястото на военните действия, и да започне изпълнението на мисията.Член 5Без да се засяга член 15 от Съвместно действие 2003/423/ОВППС, настоящото решение остава в сила, докато изпратените за операцията в Bunia сили не бъдат изтеглени.Член 6Настоящото решение се публикува в Официален вестник на Европейския съюз.Съставено в Люксембург на 12 юни 2003 година.За СъветаПредседателG. Drys[1] ОВ L 143, 11.6.2003 г., стр. 50.--------------------------------------------------


title: Решение (ОВППС) 2017/321 на Комитета по политика и сигурност от 21 февруари 2017 година за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2016/940 (ATALANTA/1/2017)

text:
               24.2.2017

               BG

               Официален вестник на Европейския съюз

               L 47/11

         РЕШЕНИЕ (ОВППС) 2017/321 НА КОМИТЕТА ПО ПОЛИТИКА И СИГУРНОСТ
   от 21 февруари 2017 година
   за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2016/940 (ATALANTA/1/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6 от него,
   като има предвид, че:

               (1)

               Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да взема съответните решения за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия („командващ силите на ЕС“).

               (2)

               На 9 юни 2016 г. КПС прие Решение (ОВППС) 2016/940 (2) за назначаване на комодор René LUYCKX за командващ силите на ЕС.

               (3)

               Командващият операцията на ЕС препоръча назначаването на контраадмирал Rafael FERNÁNDEZ-PINTADO MUÑOZ-ROJAS за нов командващ силите на ЕС на мястото на комодор René LUYCKX, считано от 24 февруари 2017 г.

               (4)

               Военният комитет на ЕС подкрепи тази препоръка на 19 януари 2017 г.

               (5)

               Поради това Решение (ОВППС) 2016/940 следва да бъде отменено.

               (6)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Контраадмирал Rafael FERNÁNDEZ-PINTADO MUÑOZ-ROJAS се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), считано от 24 февруари 2017 г.
   Член 2
   Решение (ОВППС) 2016/940 се отменя.
   Член 3
   Настоящото решение влиза в сила на 24 февруари 2017 г.

      Съставено в Брюксел на 21 февруари 2017 година.

            За Комитета по политика и сигурност

            Председател

         W. STEVENS

      (1)  ОВ L 301, 12.11.2008 г., стр. 33.

      (2)  Решение (ОВППС) 2016/940 на Комитета по политика и сигурност от 9 юни 2016 г. за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решениe (ОВППС) 2016/395 (ATALANTA/3/2016) (ОВ L 155, 14.6.2016 г., стр. 27).